**दिनांक – 20/06/2022**

**|| ओम - शांति ||**

 इंदौर, 20 नवम्बर ! प्रजापिता ब्रह्माकुमारी ईश्वरीय विश्व विद्यालय के द्वारा अनुभूति भवन, प्रेमनगर में विश्वभर में सड़क दुर्घटनाओं में जान गंवाने वाली आत्माओं की आत्मिक शान्ति एवं सड़क दुर्घटना में पीड़ित लोगों एवं उनके परिजनों को मानसिक संबल देने हेतु ” विश्व यादगार दिवस ” मनाया गया। इस अवसर पर नगर के मुख्य गणमान्य अतिथि उपस्थित थे |

1. भ्राता राजस जोहरी (डायरेक्टर, शिवम् इंटरप्राइजेस)
2. भ्राता श्यामलाल राजदेव (पूर्व पार्षद evam samajsevi)
3. बी. के. शशी दीदी जी (प्रभारी, मुख्य सेवाकेंद्र प्रेमनगर इंदौर पश्चिम क्षेत्र)
4. बी.के. यश्वनी दीदी (इंदौर बिजलपुर उप सेवाकेंद्र प्रभारी )

इस कार्यक्रम में विशेष अतिथि के रुप में भ्राता राजस जोहरी जी ने कहा कि आज दुनियां भर में सड़क दुर्घटनाओं का ग्राफ लगातार बढ़ता जा रहा है। हमारे देश में प्रति वर्ष लाखों लोग रोड़ एक्सीडेंट में जान गंवाते है या घायल होते हैं जो चिंता का विषय है। अतः हम सभी आत्माओ की शांति के लिए परमात्मा से प्रार्थना करे एवं सभी को जागरूक करे|

ब्रह्माकुमारीज इंदौर पश्चिम क्षेत्र सेवाकेंद्र प्रभारी ब्रह्माकुमारी शशी दीदी ने कहा कि आज 90% रोड़ एक्सीडेंट मनुष्य की अपनी गलती के कारण होती है। चिंता और तनाव में रहकर, नशे की हालत में वाहन चलाने से, मन में विचारों की गति बढ़ने से, वाहन की गति बढ़ कर अनियंतित्रत हो जाती है अतः जब भी वाहन चलायें शांत मन से एकाग्रता से चलायें सड़क की यात्रा में और जीवन यात्रा में ईश्वर को साथी बनाकर सफर करने से हमारा जीवन भी सुरक्षित रहेगा और जीवन यात्रा का आनंद ले सकेंगे। नेगेटिव थॉट हमारे अंदर उतावलापन लाते तथा पॉजिटिव थाट मन को शांत करते है अतः राजयोग मैडिटेशन के द्वारा हम जीवन में सकारात्मक परिवर्तन ला सकते है |

ईश्वरीय सेवा में

ब्रह्माकुमारी शशी बहन

अनुभूति भवन, इंदौर प्रेमनगर